
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 51240/21.9.90 (ΦΕΚ Β/1.10.90) υπουργικής 

' απόφασης «Σύσταση και συγκρότηση των Περιφερειακών Γνω- 
μοδοτικών Επιτροπών του άρθρου 8 του Ν. 1892/90 και καθο¬ 
ρισμός της διαδικασίας λειτουργίας τους, όπως τροποποιήθηκε 
και συμπληρώθηκε με την 52947/2.11.90 (ΦΕΚ Β/7.11.90) 
απόφαση». 1 

Έγκριση χρησιμοποίησης ιδιωτών - συνεργατών για τις εργασίες 
οργάνωσης συλλογικής κωδικογράφησης και ελέγχου των στα¬ 
τιστικών δηλώσεων ενδοκοινοτικού εμπορίου (δηλώσεις 
ΙΝΤΚΑ5ΤΑΤ). 2 

Έγκριση χρησιμοποίησης ιδιωτών - συνεργατών για τη συλλογή, . 
κωδικογράφηση και έλεγχο των στατιστικών δηλώσεων ενδο¬ 
κοινοτικού εμπορίου (δηλώσεις ΙΝΤΒΑ8ΤΑΤ) και την κωδικο- 
γράφηση και έλεγχο του Ενιαίου Διοικητικού Εντύπου έτους 
1993.. 3 

Λ 

Έγκριση χρησιμοποίησης υπαλλήλων της Γ.Γ. ΕΣΤΕ για εργασία 
πέραν του κανονικού ωραρίου εργασίας για τις ανάγκες της 
Έρευνας Εθνικών και Διεθνών Οδικών Εμπορευματικών Μετα¬ 
φορών. ..: . . . . 4 

Έγκριση χρησιμοποίησης εκ νέου εκτάκτων ιδιωτών - χειριστριών 
συνεργατών για τη μηχανογραφική επεξεργασία (διάτρηση) των 
στοιχείων του Εξωτερικού Εμπορίου, των Γενικών Απογραφών 


Πληθυσμού - Οικοτεχνίας - Οικοδομών - Κατοικιών, Γεωρ¬ 
γίας - Κτηνοτροφίας έτους 1991, και ενδοκοινοτικών συναλλα¬ 
γών (σύστημα ΙΝΤΚΑδΤΑΤ). 5 

Έγκριση χρησιμοποίησης ιδιωτών - χειριστών συνεργατών για την 
εισαγωγή των στοιχείων της απογραφής πληθυσμού - κατοι¬ 
κιών σε μαγνητικά μέσα. 6 

Καθορισμός αριθμού προσώπων που θα απασχοληθούν με σύμβαση 
μίσθωσης έργου, από την Γενική Γραμματεία Τύπου και Πληρο¬ 
φοριών. 7 

Παροχή της εγγύησης του Δημοσίου προς την Εμπορική Τράπεζα 
για τη χορήγηση δανείου ποσού δρχ. 3.665.000.000 στην ΕΒΟ 
Α.Ε. 8 

Αναπροσαρμογή τιμολογίου Ο.Λ.Π. για δικαιώματα επί πλοίων 
πλωτών ναυπηγημάτων. 9 

Συμπλήρωση κήρυξης οριοθέτησης αρχαιολογικού χώρου Αρχαίων 
Αλαλκομενών στη θέση Πίσω Αετός Βαθέος Ιθάκης.10 

Χορήγηση άδειας ίδρυσης και λειτουργίας Ερασιτεχνικής Σχολής 
Χορού.11 

Τροποποίηση της 8216/1239/13.3.92 (ΦΕΚ 186/Β/19.3.92 
απόφασης του ΤΠΕΧΩΔΕ «συγκρότηση της Ε/Ε του Οργανι¬ 
σμού Αθήνας». 12 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 74144/ΔΙΟΑΑ/431 (1) 

Τροποποίηση της 51240/21.9.90 (ΦΕΚ Β/1.10.90) υπουργικής 
απόφασης «Σύσταση και συγκρότηση των Περιφερειακών Γνωμοδο- 
τικών Επιτροπών του άρθρου 8 του Ν. 1892/90 και καθορισμός 
της διαδικασίας λειτουργίας τους, όπως τροποποιήθηκε και συμπλη¬ 
ρώθηκε με την 52947/2.11.90 (ΦΕΚ Β/7.11.90) απόφαση». 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα» αρθ. 
29Α. 

β) Του Ν. 1892/90 «Για τον εκσυγχρονισμό και την ανάπτυξη και 
άλλες διατάξεις» και ειδικότερα τα άρθρα 1 έως και 23 αυτού. 

γ) Τον Ν. 1622/1986 (ΦΕΚ 92Α/14.7.1986) «Τοπική Αυτοδιοί¬ 
κηση Περιφερειακή Ανάπτυξη και Δημοκρατικός Προγραμματισμός» 
και ειδικότερα το άρθρο 68 αυτού. 

δ) Του Π.Δ. 51/1987 (ΦΕΚ 26/τ.Α./6.3.1987) «Καθορισμός των 
Περιφερειών της Χώρας για το σχεδίασμά, προγραμματισμό και συντο¬ 
νισμό της Περιφερειακής Ανάπτυξης». 

ε) Του Π.Δ. 333/8.7.1988 (ΦΕΚ 154/τ.Α./13.7.1988) «Ανα¬ 
διάρθρωση και σύσταση νέων Δ/νσεων Περιφερειακής Ανάπτυξης του 
Υπουργείου Εθνικής Οικονομίας». 

στ) Του Π.Δ. 394/91 «Περί Οργανισμού του Υπουργείου Εθνικής 
Οικονομίας» (Α’ 141). 

ζ) Του Π.Δ. 500/91 «Σύσταση Γενικής Γραμματείας Ιδιωτικών 
Επενδύσεων, Δημοσίων Επενδύσεων, Περιφερειακής Πολιτικής και 
Ανάπτυξης καθώς και Διεύθυνσης Τουριστικής Πολιτικής και Ανάπτυ¬ 
ξης» (Α’ 181). 

2. Την Υ 1687/17.2.1992 κοινή απόφαση του Πρωθυπουργού και 
του Υπουργού Εθνικής Οικονομίας «Καθορισμός Αρμοδιοτήτων των 
Υφυπουργών Εθνικής Οικονομίας» (Β’ 104). 

3. Την κοινή απόφαση των Υπουργών Προεδρίας της Κυβέρνησης, 
Εθνικής Οικονομίας και Οικονομικών αριθ. 61495/ΔΙΟΑΔ 1026/ 
22.6.92 (ΦΕΚ 578/Β/23.9.92) «Περιορισμός Συλλογικών Οργάνων 
του Υπουργείου Εθνικής Οικονομίας». 

4. Τις Υπηρεσιακές ανάγκες. 

5. Την πρόταση του αρμόδιου φορέα, αποφασίζουμε: 

Άρθρο 1 

Τροποποιούμε: 

Την παράγραφο Η «ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙ¬ 
ΤΡΟΠΗ ΚΡΗΤΗΣ» του άρθρου 5 της 51240/21.9.1990 (ΦΕΚ 
628/Β/1.10.90) υπουργικής απόφασης όπως συμπληρώθηκε με το 
άρθρο 2 της 52947/2.11. ΐ990 (ΦΕΚ 698/Β/7.11.90) απόφασης 
και τροποποιήθηκε μεταγενέστερα, ως προς το μέλος 9 της Επιτροπής 
ως εξής: 

9. Καραΐσκος Γεώργιος, Υποδιευθυντής του Α' Καταστήματος Ηρα¬ 
κλείου της Αγροτικής Τράπεζας της Ελλάδος ως τακτικό μέλος αντί του 
Ματσιουλάκη Γεωργίου με αναπληρωτή τον Μαΐλη Χρήστο Προϊστά¬ 
μενο Λογιστηρίου της ίδιας Τράπεζας αντί του Βαρκαράκη Αντωνίου. 

Άρθρο 2 

1. Κατά τα λοιπά ισχύουν οι διατάξεις της 51240/21.9.90 (ΦΕΚ 
628/Β/1.10.90) υπουργικής απόφασης όπως συμπληρώθηκε με το 
άρθρο 2 της 52947/2.11.90 (ΦΕΚ 698/Β/7.11.90) απόφασης και 
τροποποιήθηκε μεταγενέστερα. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Άρθρο 3 

Από τις διατάξεις αυτής της απόφασης δεν προκαλείται επί πλέον δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κν&ερνήσί^ω 

Αθήνα, 1 Δεκεμβρίου 1992 

Ο ΥΦΥΠΟΥΡΓΟΣ 

ΚΩΝ. ΔΟΥΣΗΣ 
-»- 

Αριθ. 22893/1 2103 (2) 

Έγκριση χρησιμοποίησης ιδιωτών - συνεργατών για τις εργασίες ορ¬ 
γάνωσης συλλογικής κωδικογράφησης και ελέγχου των στατιστι¬ 
κών δηλώσεων ενδοκοινοτικού εμπορίου (δηλώσεις ΙΝΤΚΑ5- 
ΤΑΤ). 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) του Ν.Δ. 3627/56 «περί οργανώσεως της ΕΣΥΕ», του Π.Δ. 
224/86 «Σύσταση Γενικής Γραμματείας ΕΣΥΕ», του Π.Δ. 545/88 
«περί Οργανισμού του ΥΠΕΘΟ» και του Π.Δ. 532/91 «περί Οργανι¬ 
σμού της Γ.Γ. ΕΣΥΕ», 

β) του άρθρου 35 του Ν. 992/79 «περί οργανώσεως των διοικητι¬ 
κών Υπηρεσιών δια την εφαρμογήν της συνθήκης προσχωρήσεως της 
Ελλάδος εις τας Ευρωπαϊκάς Κοινότητας και ρυθμίσεως συναφών θε¬ 
σμικών και οργανωτικών θεμάτων», 

γ) του Ν. 1558/85 «Κυβέρνηση και Κυβερνητικά Όργανα», καθώς 
και του συμπληρωματικού 2081/92, 

δ) την απόφαση αριθ. 17660/6179/1.10.90 «περί μεταβίβασης δι¬ 
καιώματος υπογραφής στο Γενικό Γραμματέα της ΕΣΥΕ». 

2. Τον κανονισμό 3330/91 της ΕΟΚ «για τις στατιστικές των συ¬ 
ναλλαγών αγαθών μεταξύ κρατών - μελών», με τον οποίο τάσσονται 
δεσμευτικές χρονικές προθεσμίες για τη διαβίβαση στοιχείων στην Κοι¬ 
νότητα επί των εμπορικών εισαγωγών και εξαγώγών της Χώρας. 

3. Την ανάγκη χρησιμοποίησης ιδιωτών - συνεργατών για τις εργα¬ 
σίες οργάνωσης συλλογής, ελέγχου πληρότητας και κωδικογράφησης 
των δηλώσεων ΙΝΤΒ.Α8ΤΑΤ (ενδοκοινοτικό εμπόριο). 

4. Σχετική εισήγηση της Δ/νσης Βιομηχανίας και Εξωτερικού 
Εμπορίου της Γ.Γ. ΕΣΥΕ, αποφασίζουμε: 

1. Εγκρίνουμε τη χρησιμοποίηση μέχρι δέκα (10) ιδιωτών - συνερ¬ 
γατών για τις εργασίες οργάνωσης συλλογής, ελέγχου πληρότητας και 
κωδικογράφησης των στατιστικών δηλώσεων ΙΝΤΚΑ5ΤΑΤ (στατιστι¬ 
κές των ανταλλαγών αγαθών μεταξύ των κρατών μελών της ΕΟΚ). 

2. Οι ιδιώτες συνεργάτες θα απασχοληθούν από 1ης Δεκεμβρίου 
1992 μέχρι 31 Δεκεμβρίου 1992. 

3. Ορίζουμε ότι οι ιδιώτες συνεργάτες αυτοί θα καλύψουν τις εργα¬ 
σίες του Νομού Αττικής. 

4. Με κοινή απόφαση του Υπουργού Εθνικής Οικονομίας και Οικονο¬ 
μικών, θα καθοριστούν οι λεπτομέρειες της αποζημίωσης των ιδιωτών 
συνεργατών. 

5. Η προκαλουμένη δαπάνη σε βάρος του κρατικού προϋπολογισμού 
της ΕΣΥΕ δεν θα υπερβεί τα 1.600.000 δραχ. για το οικονομικό έτος 
1992 και θα καλυφθεί από Κοινοτική χρηματοδότηση (Σχέδιο Περιφε¬ 
ρειακής Αναπτύξεως) η οποία εγγράφεται στον ΚΑΕ 5332 του ειδικού 
φορέα 13150. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Νοεμβρίου 1992 

Με εντολή Υπουργού 
Ο Γενικός Γραμματέας 
Ε. ΚΟΝΤΟΠΥΡΑΚΗΣ 

-♦- 

Αριθ. 22894/1 2104 (3) 

Έγκριση χρησιμοποίησης ιδιωτών - συνεργατών για τη συλλογή, κω- 
δικογράφηση και έλεγχο των στατιστικών δηλώσεων ενδοκοινοτι¬ 
κού εμπορίου (δηλώσεις 1ΝΤΚΑ5ΤΑΤ) και την κωδικογράφηση και 
έλεγχο του Ενιαίου Διοικητικού Εντύπου έτους 1993. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 


Έχοντας υπόψη: 

1. Τις διατάξεις: 

α) του Ν.Δ. 3627/56 «περί οργανώσεως της ΕΣΥΕ», του Π.Δ. 
224/86 «Σύσταση Γενικής Γραμματείας ΕΣΥΕ», τού Π.Δ. 545/88 
«περί Οργανισμού του ΥΠΕΘ0» και του Π.Δ. 532/91 «περί Οργανι¬ 
σμού της Γ.Γ. ΕΣΥΕ», 

β) του άρθρου 35 του Ν. 992/79 «περί οργανώσεως των διοικητι¬ 
κών Υπηρεσιών δια την εφαρμογήν της συνθήκης προσχωρήσεως της 
Ελλάδος εις τας Ευρωπαϊκάς Κοινότητας και ρυθμίσεως συναφών θε¬ 
σμικών και οργανωτικών θεμάτων», 

γ) του Ν. 1558/85 «Κυβέρνηση και Κυβερνητικά Όργανα», καθώς 
και του συμπληρωματικού 2081/92, 
δ) την απόφαση αριθ. 17660/6179/1.10.90 «περί μεταβίβασης δι¬ 
καιώματος υπογραφής στο Γενικό Γραμματέα της ΕΣΥΕ». 

2. Τον κανονισμό 1736/75 της ΕΟΚ «περί στατιστικών Εξωτερικού 
Εμπορίου» και τον Κανονισμό 3330/91 της ΕΟΚ «για τις στατιστικές 
των συναλλαγών αγαθών μεταξύ κρατών - μελών», με τους οποίους 
τάσσονται δεσμευτικές χρονικές προθεσμίες για τη διαβίβαση στοιχείων 
στην Κοινότητα επί των εμπορικών εισαγωγών και εξαγωγών της Χώ¬ 
ρας. 


3. Την ανάγκη χρησιμοποίησης ιδιωτών - συνεργατών για τη συλ¬ 
λογή και τον έλεγχο πληρότητας και συνέπειας των τελωνειακών παρα¬ 
στατικών (Ενιαίο Διοικητικό Έντυπο) και των δηλώσεων ΙΝΤΚΑ8ΤΑΤ 
(ενδοκοινοτικό εμπόριο). 

4. Σχετική εισήγηση της Δ/νσης Βιομηχανίας και Εξωτερικού 
Εμπορίου της Γ.Γ. ΕΣΥΕ, αποφασίζουμε: 

1. Εγκρίνουμε τη χρησιμοποίηση μέχρι ογδόντα (80) ιδιωτών - συ¬ 
νεργατών για τις ακόλουθες στατιστικές εργασίες: 

α) Συλλογή, έλεγχος πληρότητας και κωδικογράφησης των στατι¬ 
στικών δηλώσεων ΙΝΤΚΑ5ΤΑΤ (στατιστικές των οινταλλαγών αγαθών 
μεταξύ των κρατών μελών της ΕΟΚ). 

β) Έλεγχος πληρότητας και συνέπειας καθώς και κωδικογράφηση 
του Ενιαίου Διοικητικού Εντύπου (στατιστικές εξωτερικού εμπορίου). 

2. Οι ιδιώτες συνεργάτες θα απασχοληθούν από 1ης Ιανουάριου 
1993 μέχρι 31 Δεκεμβρίου 1993. 

3. Ορίζουμε ότι από τους ιδιώτες - συνεργάτες αυτούς: 

α) Σαράντα πέντε (45) θα καλύψουν τις εργασίες του Νομού Αττικής 
ως ακολούθως: Μέχρι δεκαπέντε (15), κατ’ ανώτατο όριο, τις στατιστι¬ 
κές εξωτερικού εμπορίου (ΕΔΕ), τριάντα (30) τις στατιστικές ενδοκοινο¬ 
τικού εμπορίου (δηλώσεις ΙΝΤΚΑ5ΤΑΤ). 

β) Σαράντα δύο (42) θα καλύψουν τις εργασίες ενδοκοινοτικού εμπο¬ 
ρίου (δηλώσεις ΙΝΤΚΑ5ΤΑΤ) στις ακόλουθες Υπηρεσίες Στατιστικής 
Νομών. 

Συγκεκριμένα: 

2 στην Υπηρεσία Στατιστικής Νομού Αιτ/νίας 

1 στην Υπηρεσία Στατιστικής Νομού Κιλκίς 

2 » » » » Κοζάνης 

1 » » » » Κυκλάδων 

1*ο » » » Λαρίσης 

1 » » » » Μαγνησίας 

1 » » » » .Μεσσηνίας 

1 * » » » Ξάνθης 

1 » » » » Χανιών 

2 » » » » Πέλλας 

1 » » » » Πιερίας 

1 » » » » Ροδόπης 

1 » » » » Σάμου · 

1 » » » » Σερρών 

1 » » » » Φλωρίνης 

• 1 » » » » Χαλκιδικής 

1 » » » » Ρεθϋμνης. 

4. Με κοινή απόφαση του Υπουργού Εθνικής Οικονομίας και Οικονο¬ 
μικών, θα καθοριστούν οι λεπτομέρειες της αποζημίωσης των ιδιωτών 
συνεργατών. 

5. Η προκαλουμένη δαπάνη σε βάρος του κρατικού προϋπολογισμού 
της ΕΣΥΕ δεν θα υπερβεί τα 130 εκατομμύρια δρχ. για το οικονομικό 
έτος 1993 και θα καλυφθεί από Κοινοτική χρηματοδότηση (Σχέδιο Πε¬ 
ριφερειακής Αναπτύξεως) η οποία εγγράφεται στον ΚΑΕ 5332 του ειδι¬ 
κού φορέα 13150. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Νοεμβρίου 1992 

Με εντολή Υπουργού 
Ο Γενικός Γραμματέας 
Ε. ΚΟΝΤΟΠΥΡΑΚΗΣ 


Αριθ. 22872/ΑΔ 7228 (4) 

Έγκριση χρησιμοποίησης υπαλλήλων της Γ.Γ. ΕΣΥΕ για εργασία πέ¬ 
ραν του κανονικού ωραρίου εργασίας για τις ανάγκες της Έρευνας 
Εθνικών και Διεθνών Οδικών Εμπορευματικών Μεταφορών. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 


Έχοντας υπόψη: 

1. Τις διατάξεις: 

α) του Ν.Δ. 3627/56 «περί οργανώσεως της ΕΣΥΕ», του Π.Δ. 
224/86 «Σύσταση Γενικής Γραμματείας ΕΣΥΕ» και του Π.Δ. 532/91 
«Οργανισμός Γ.Γ. ΕΣΥΕ», 

β) του άρθρου 35 παρ. 6β του Ν. 992/79 «περί οργανώσεως των 
διοικητικών Υπηρεσιών δια την εφαρμογήν της συνθήκης προσχωρή- 
σεως της Ελλάδος εις τας Ευρωπαϊκάς Κοινότητας και ρυθμίσεως συ¬ 
ναφών θεσμικών και οργανωτικών θεμάτων», 

γ) του Ν. 1558/85 «Κυβέρνηση και Κυβερνητικά Όργανα». 

2. Το 1622005/25.9.91 συμβόλαιο μεταξύ του Στατιστικού Γρα¬ 
φείου των Ε.Κ. και της Γ.Γ. ΕΣΥΕ. 

3. Την Οδηγία του Συμβουλίου των Ε.Κ. 89/462/ΕΕΟ της 
18.7.89. 

4. Την 17660/6179/1.10.90 απόφαση του Υπουργού Εθνικής Οι¬ 
κονομίας με θέμα «Μεταβίβαση δικαιώματος υπογραφής στο Γενικό 
Γραμματέα και στους Ανωτέρους Υπαλλήλους της Γ.Γ. ΕΣΥΕ» να υπο¬ 
γράφουν «Με Εντολή Υπουργού». 

5. Την 16486/Β 1902/2.9.1992 απόφαση του Υφυπουργού Εθνι¬ 
κής Οικονομίας με θέμα «Ανάθεση στη Γ.Γ. ΕΣΥΕ της «Έρευνας Εθνι¬ 
κών και Διεθνών Οδικών Εμπορευματικών Μεταφορών», όπως τροπο¬ 
ποιήθηκε με την 21172/Β 2290/10.11.92 όμοια απόφαση. 

6. Σχετική εισήγηση της Δ/νσης Διανεμητικού Εμπορίου και Υπηρε¬ 
σιών, αποφασίζουμε: 

I: Εγκρίνουμε τη χρησιμοποίηση πέραν του κανονικού ωραρίου εργα¬ 
σίας των δημοσίων υπηρεσιών εικοσιοκτώ (28) υπαλλήλων της Γ.Γ. 
ΕΣΥΕ, μονίμων και με σχέση εργασίας Ι.Δ. κατά το χρονικό διάστημα 
από 1.11.1992 μέχρι 15.12.1992 για τις ανάγκες της Έρευνας Εθνι¬ 
κών και Διεθνών Οδικών Εμπορευματικών Μεταφορών. 

II. Οι εν λόγω εργασίες αφορούν τα στοιχεία του τέταρτου τριμήνου 
του έτους 1991. 

III. Ο ορισμός των ανωτέρω υπαλλήλων θα γίνει με άλλη σχετική 
απόφασή μας. 


IV. Η,αμοιβή των υπαλλήλων καθορίζεται σε κοινή απόφαση των 
Υπουργών Εθνικής Οικονομίας και οικονομικών. 

- Από τις διατάξεις αυτής της απόφασης προκαλείται δαπάνη σε βά¬ 
ρος του κρατικού προϋπολογισμού ύψους ενός εκατομμυρίου πεντακο- 
σίων εβδομήντα χιλιάδων (1.570.000) δρχ. για το Οικονομικό έτος 
1992. 

- Για την ανωτέρω δαπάνη έχει εγγραφεί πίστωση στον κρατικό 
προϋπολογισμό ύψους 1.570.000 δρχ. στον Ειδικό Φορέα 13-150 και 
με ΚΑΕ 5354. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 27 Νοεμβρίου 1992 

Με εντολή Υπουργού 
Ο Γενικός Γραμματέας 

ΕΜΜ. ΚΟΝΤΟΠΥΡΑΚΗΣ 

-φ- 


Αριθ. 22873/ΔΑ6546 (5) 

Έγκριση χρησιμοποίησης εκ νέου εκτάκτων ιδιωτών - χειριστριών συ¬ 
νεργατών για τη μηχανογραφική επεξεργασία (διάτρηση) των στοι¬ 
χείων του Εξωτερικού Εμπορίου, των Γ ενικών Απογραφών Πληθυ¬ 
σμού - Οικοτεχνίας - Οικοδομών - Κατοικιών, Γεωργίας - Κτηνο¬ 
τροφίας έτους 1991, και ενδοκοινοτικών συναλλαγών (σύστημα 
ΙΝΤΚΑ5ΤΑΤ). 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) του Ν.Δ. 3627/56 «περί οργανώσεως της ΕΣΥΕ», του Π,Δ. 
224/86 «Σύσταση Γενικής Γραμματείας ΕΣΥΕ» και του Π.Δ. 532/91 
«Οργανισμός Γενικής Γραμματείας ΕΣΥΕ», . . 

β) του άρθρου 35, παρ. 5 του Ν. 992/79 «περί οργανώσεως των 
Διοικητικών Υπηρεσιών κ.λπ.», 

γ) του Ν. 1558/85 «Κυβέρνηση και Κυβερνητικά Όργανα». 

2. Τον κανονισμό 1736/75 της ΕΟΚ «περί Στατιστικών Εξωτερι¬ 
κού Εμπορίου» με τον οποίο τάσσονται δεσμευτικές χρονικές προθεσμίες 
για τη διαβίβαση στοιχείων επί των εισαγωγών - εξαγωγών των χω¬ 
ρών - μελών στην Κοινότητα. 

3. Την αριθ. 18894/Γ' 3582/28.9.89 κοινή υπουργική απόφαση 
με θέμα «Προκήρυξη διενέργειας των απογραφών οικοδομών, κτιρίων 
κ.λπ.). 

4. Την ανάγκη χρησιμοποίησης ιδιωτών - συνεργατών για την μη¬ 
χανογραφική επεξεργασία (διάτρηση) των στοιχείων Εξωτερικών 
Εμπορίου, Απογραφής Πληθυσμού - Οικοτεχνίας - Οικοδομών - Κα¬ 
τοικιών - Γεωργίας, Κτηνοτροφίας και Ενδοκοινοτικών συναλλαγών 
(σύστημα ΙΝΤΚΑδΤΑΤ). 

5. Την 17660/6179/1.10.90 απόφαση του Υπουργού ΕθνικήςΟι- 
κονομίας με θέμα «Μεταβίβαση δικαιώματος υπογραφής στο Γενικό 
Γ ραμματέα και στους Ανωτέρους Υπαλλήλους της Γ.Γ. ΕΣΥΕ» να υπο¬ 
γράφουν «Με Εντολή Υπουργού». 

6. Σχετική εισήγηση της Δ/νσης Πληροφορικής, αποφασίζουμε: 

1. Εγκρίνουμε την εκ νέου χρησιμοποίηση μέχρι εκατόν σαράντα έξι 
(146) Ιδιωτών - Χειριστριών συνεργατών για την μηχανογραφική επε¬ 
ξεργασία (διάτρηση) των στοιχείων των παραπάνω στατιστικών ερευ¬ 
νών. 

2. Ο ορισμός των παραπάνω θα γίνει με απόφαση του Γενικού Γραμ¬ 
ματέα ΕΣΥΕ. 

3. Οι παραπάνω θα απασχοληθούν από 1.1.93 μέχρι 31.12.93. 

4. Ο καθορισμός της αποζημίωσής τους θα γίνει με κοινή απόφαση 
των Υπουργών Εθνικής Οικονομίας και Οικονομικών. 

Από τις διατάξεις αυτής της απόφασης προκαλείται δαπάνη σε βάρος 
του κρατικού προϋπολογισμού της Γ.Γ. ΕΣΥΕ (Ειδ. Φορέα 13-150 
και στον ΚΑΕ 5332), ύψους 315.360.000 δρχ. για το οικον. έτος 
1993. 

Η ανωτέρω δαπάνη θα καλυφθεί από το Ελληνικό Σχέδιο Δράσεως 
για την ανάπτυξη των Περιφερειακών Στατιστικών που χρηματοδοτεί¬ 
ται κατά 75% από την Ε.Ο.Κ. 

5. Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 30 Νοεμβρίου 1992 
Με εντολή Υπουργού 
Ο Γενικός Γραμματέας 
ΕΜΜ. ΚΟΝΤΟΠΥΡΑΚΗΣ 

- ♦ - 

Αριθ. 22876/7412 (6) 

Έγκριση χρησιμοποίησης ιδιωτών - χειριστών συνεργατών για την ει- 

' σαγωγή των στοιχείων της απογραφής πληθυσμού - κατοικιών σε 

μαγνητικά μέσα. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) του Ν.Δ. 3627/56 «περί οργανώσεως της ΕΣΥΕ», του Π.Δ. 
224/86 «Σύσταση Γενικής Γραμματείας ΕΣΥΕ» και του Π.Δ. 532/91 
«Οργανισμός Γ.Γ. ΕΣΥΕ», 

β) του άρθρου 35 του Ν. 992/79 «περί οργανώσεως των Διοικητι¬ 
κών Υπηρεσιών διά την εφαρμογήν της συνθήκης προσχωρήσεως της 
Ελλάδος εις τας Ευρωπαϊκάς Κοινότητας και ρυθμίσεως συναφών θε¬ 
σμικών και οργανωτικών θεμάτων», 

γ) του Ν. 1558/85 «Κυβέρνηση και Κυβερνητικά Όργανα», 

δ) του Π.Δ. 488/15.9.91 διενέργεια Γενικών Απογραφών. 

2. Την 4706/Β.562/28.2.92 απόφαση του Υφυπουργού Εθνικής 
Οικονομίας με θέμα «Έγκριση συνέχισης επεξεργασίας των δελτίων 
Απογραφής Πληθυσμού - Κατοικιών και Γεωργίας Κτηνοτροφίας 
έτους 1991, κατά το έτος 1992». 

3. Την 17660/6179/1.10.90 απόφαση του Υπουργού Εθνικής Οι¬ 
κονομίας με θέμα: «Μεταβίβαση δικαιώματος υπογραφής στο Γενικό 
Γραμματέα και στους Ανωτέρους Υπαλλήλους της Γ.Γ. ΕΣΥΕ» να υπο¬ 
γράφουν «Με Εντολή Υπουργού». 

4. Την υπό έκδοση απόφαση του Υφυπουργού Εθνικής Οικονομίας 
για τη συνέχιση της επεξεργασίας των δελτίων Απογραφής Πληθυσμού 
- Κατοικιών και Γεωργίας Κτηνοτροφίας έτους 1991, κατά το έτος 
1993. 

5. Τη σχετική εισήγηση των Δ/νσεων Απογραφών και Πληροφορι¬ 
κής, αποφασίζουμε: 

1. Εγκρίνουμε τη χρησιμοποίηση εκατό (100) ιδιωτών - Χειριστών 
συνεργατών για την εισαγωγή των στοιχείων της απογραφής πληθυ¬ 
σμού - κατοικιών σε μαγνητικά μέσα. 

Οι ανωτέρω θα απασχοληθούν σε νυχτερινή βάρδια για το χρονικό 
διάστημα από 1.12.1992 έως 30.6.1993. 

2. Ο ορισμός τους θα γίνει με άλλη σχετική απόφασή μας. 

3. Η αμοιβή τους θα καθοριστεί με κοινή απόφαση των Υπουργών 
Εθνικής Οικονομίας και Οικονομικών. 

4. Από τις διατάξεις αυτής της απόφασης προκαλείται δαπάνη σε βά¬ 
ρος του κρατικού προϋπολογισμού της Γ.Γ. ΕΣΥΕ (Ειδ. φορέα 13-150 
και στον ΚΑΕ 5332), ύψους 25.000.000 δρχ. για το τρέχον οικονο¬ 
μικό έτος 1992 και ύψους 150.000.000 δρχ. για το επόμενο οικονο¬ 
μικό έτος 1993. 

Η ανωτέρω δαπάνη θα καλυφθεί από το Ελληνικό Σχέδιο Δράσεως 
για την ανάπτυξη των Περιφερειακών Στατιστικών που χρηματοδοτεί¬ 
ται κατά 75% από την Ε.Ο.Κ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Νοεμβρίου 1992 

Με εντολή Υπουργού 
Ο Γενικός Γραμματέας 

ΕΜΜ. ΚΟΝΤΟΠΥΡΑΚΗΣ 


Αριθ. 25121/Ε/12290 (7) 

Καθορισμός αριθμού προσώπων που θα απασχοληθούν με σύμβαση μί¬ 
σθωσης έργου, από την Γενική Γραμματεία Τύπου και Πληροφο¬ 
ριών. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 2 του Ν.Δ. 216/74 «περί συστάσεως 
Υπουργείου Προεδρίας Κυβερνήσεως». 

2. Τις διατάξεις του άρθρου 11 του Ν. 506/76 «περί ρυθμίσεως θε¬ 
μάτων τινών της Γ ενικής Γ ραμματείας Τύπου και Πληροφοριών σε συν¬ 
δυασμό με τις διατάξεις του άρθρου 9 του Ν.Δ. 744/70 «περί υπαγω¬ 
γής της Γ.Δ.Τ.Π. του ΥΠ.Π.Κ. υπό τον Πρωθυπουργό, μετονομασίας 
και οργανώσεως αυτής». 

3. Τις διατάξεις του άρθρου 15 παρ. 5 του Ν. 1735/87 «προσλήψεις 
στο δημόσιο τομέα κ.α. διατάξεις». 

4. Τις διατάξεις του Ν. 1256/82 «για την πολυθεσία, την πολυαπα- 
σχόληση και άλλες διατάξεις». 

5. Τις διατάξεις του άρθρου 28 παρ. 2 του Ν. 1941/91 «Τροποποί¬ 
ηση διατάξεων του Ποινικού Κώδικα, του Κώδικα Ποινικής Δικονομίας 
και άλλες διατάξεις». 

6. Την αριθ. 205/27.11.1992 απόφαση του Πρωθυπουργού 
«Έγκριση ανάθεσης έργου σε δύο (2) άτομα από το Εθνικό Συμβούλιο 
Ραδιοτηλεόρασης (Γενική Γραμματεία Τύπου και Πληροφοριών, 
Υπουργείο Προεδρίας της Κυβέρνησης)». 

7. Την αριθ. Υ. 1844/10.8.92 απόφαση του Πρωθυπουργού «ανά¬ 
θεση αρμοδιοτήτων στον Υπουργό Επικράτειας Ανδρέα Ανδριανό- 
πουλο», αποφασίζουμε: 

1. Καθορίζουμε τον αριθμό των προσώπων που θα απασχοληθούν με 
σύμβαση μίσθωσης έργου, από την Γ ενική Γ ραμματεία Τύπου και Πλη¬ 
ροφοριών για την αντιμετώπιση των αναγκών του Εθνικού Συμβουλίου 
Ραδιοτηλεόρασης, σε δύο (2). 

2. Οι απασχολούμενοι πρέπει να είναι πτυχιούχοι Ανωτάτων Σχολών 
με γνώσεις ξένων γλωσσών. 

3. Η διάρκεια της απασχόλησης ορίζεται σε ένα (1) έτος από της υπο¬ 
γραφής της σύμβασης έργου ενός εκάστου των απασχολουμένων. 

4. Η συνολική αμοιβή που θα καταβληθεί σε κάθε δικαιούχο για το 
χρονικό διάστημα της ετήσιας απασχόλησης δεν μπορεί να καθορισθεί 
μεγαλύτερη των 3.000.000 δραχμών, και θα καταβάλλεται τμημα¬ 
τικά, μετά την παράδοση αντίστοιχου τμήματος της εργασίας που θα 
ανατίθεται κάθε φορά, με την προσκόμιση θεωρημένου από την οικεία 
Οικονομική Εφορία δελτίου παροχής υπηρεσιών και μετά την αφαίρεση 
των νομίμων κρατήσεων. 

5. Κάλυψη δαπάνης. 

Από τις διατάξεις της απόφασης αυτής προκαλείται δαπάνη σε βάρος 
του Κρατικού Προϋπολογισμού ύψους 500.000 δρχ. για το τρέχον οι¬ 
κονομικό έτος και δαπάνη ύψους 5.500.000 δρχ. για το έτος 1993. 

6. Για την ανωτέρω δαπάνη υπάρχει πίστωση στον κρατικό προϋπο¬ 
λογισμό έτους 1992 ύψους 10.000.000 δρχ. στον ειδικό φορέα 05200 
και με ΚΑΕ 0871, για δε το έτος 1993 έχει προταθεί πίστωση ύψους 
130.000.000 δρχ. στον ίδιο φορέα και ΚΑΕ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Νοεμβρίου 1992 

Ο ΥΠΟΥΡΓΟΣ 

ΑΝΔΡΕΑΣ I. ΑΝΔΡΙΑΝΟΠΟΥΛΟΣ 

-♦- 

Αριθ. 2078915/15351/0025 (8) 

Παροχή της εγγύησης του Δημοσίου προς την Εμπορική Τράπεζα για 

τη χορήγηση δανείου ποσού δρχ. 3.665.000.000 στην ΕΒΟ Α.Ε. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του Ν. 
1266/82 άρθρ. 8. 

2. Τις υπ’ αριθ. 2138/20.10.92 και 1633/27.10.89 Πράξεις του 
Διοικητή της Τράπεζας της Ελλάδος. 

3. Το σχέδιο της σύμβασης δανείου με αριθμό 1662. 

4. Την απόφαση του Δ.Σ. της ΕΒΟ ΑΕ της συνεδρίασης με αριθμό 
378/30.10.92 με την οποία εγκρίνεται η σύναψη του ανωτέρω δα¬ 
νείου. 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6629 


5. Το υπ’ αριθ. Φ.900/477/35476/Σ. 548/6.11.92 έγγραφο του 
Υπουργείου Εθνικής Άμυνας το οποίο εγκρίνει την προαναφερομένη 
δανειοδότηση. 

6. Το υπ’ αριθ. 1507/ΚΜ/χγ/12.11.92 έγγραφο της ΕΒΟ Α.Ε. 
με το οποίο ζητεί την εγγύηση του Ελληνικού Δημοσίου, για την ανω¬ 
τέρω δανειοδότηση. 

7. Το υπ’ αριθ. 70668/3131/ΔΕΚΟ/16.11.92 έγγραφο του 
Υπουργείου Εθνικής Οικονομίας στο οποίο αναφέρεται ότι η δανειοδό¬ 
τηση αυτή εμπίπτει στα ετήσια όρια δανεισμού της ΕΒΟ Α.Ε. 

8. Την υπ’ αριθ. ΑΠΥ 1847/1078399/1182/001/7.8.92 κοινή 
απόφαση του Πρωθυπουργού και Υπουργού Οικονομικών για ανάθεση 
αρμοδιοτήτων Υπουργού Οικονομικών στους Υφυπουργούς, αποφασί¬ 
ζουμε: 

Παρέχουμε την εγγύηση του Ελληνικού Δημοσίου προς την Εμπο¬ 
ρική Τράπεζα της Ελλάδος αφού λάβαμε γνώση του υπ’ αριθ. 1662 
σχεδίου σύμβασης δανείου ποσού δρχ. 3.665.000.000 (τρία δισεκα¬ 
τομμύρια εξακόσια εξήντα πέντε εκατομμύρια δρχ.) για την τήρηση από 
την ΕΒΟ και εκπλήρωση όλων των υποχρεώσεων που ανέλαβε η ΕΒΟ, 
με την παραπάνω σύμβαση δανείου και για την καταβολή προς την 
ΕΜΠΟΡΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. κάθε χρεωστικού υπο¬ 
λοίπου από την παραπάνω αιτία που περιλαμβάνει κεφάλαιο, τόκους, 
τόκους τόκων, έξοδα και προμήθειες. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853, 858, 862 και 863 του Α.Κ. 

Επίσης το Ελληνικό Δημόσιο αναλαμβάνει την υποχρέωση να κατα¬ 
βάλει απροφάσιστα στην Εμπορική Τράπεζα της Ελλάδος το ποσό των 
δρχ. 3.665.000.000, πλέον τόκων, προμηθειών και εξόδων και στην 
περίπτωση α) που επέλθει οποιαδήποτε μεταβολή στην νομική κατά¬ 
σταση της Εταιρείας ΕΒΟ Α.Ε. υπέρ της οποίας εγγυάται, β) που η 
Εταιρεία ΕΒΟ ΑΕ υπαχθεί με οποιαδήποτε μορφή σε αναγκαστική ρύθ¬ 
μιση των οφειλών της (ειδική εκκαθάριση, πτώχευση, υπαγωγή στο 
άρθ. 44 του Ν. 1892/90 κ.λπ.) ανεξάρτητα από την τύχη των ρυθμιζο- 
μένων με δικαστική ή άλλη απόφαση οφειλών. 

Με την απόφαση αυτή το Ελληνικό Δημόσιο αναλαμβάνει την (ανέκ¬ 
κλητη και «ανεπιφύλακτη υποχρέωση σε περίπτωση καθυστέρησης εξό¬ 
φλησης ληξιπρόθεσμης δόσης ή μέρους αυτής, ενδιαμέσων τόκων ή τό¬ 
κων υπερημερίας του δανείου αυτού να καταβάλει σε πρώτη ζήτηση 
στην Εμπορική Τράπεζα, μέσα σε 1 (ένα) μήνα από τη σχετική γραπτή 
ειδοποίησή της οποιοδήποτε ποσό που οφείλεται στην Τράπεζα από την 
ΕΒΟ Α.Ε. από την παραπάνω αιτία πλέον τόκων κ.λπ. από την ημερο¬ 
μηνία που τα ποσά αυτά κατέστησαν ληξιπρόθεσμα μέχρι την ημερομη¬ 
νία πληρωμής από το Δημόσιο (συμπεριλαμβανομένης και της περιόδου 
μετά την βεβαίωση των σχετικών ποσών στην αρμόδια Δημόσια Οικο¬ 
νομική Υπηρεσία), με επιτόκιο καθυστέρησης τέσσερις εκατοστιαίες μο¬ 
νάδες επιπλέον του επιτοκίου του Δανείου πλέον τόκων επί των ανω¬ 
τέρω τόκων, ανά τρίμηνο. 

ν Το Δημόσιο θα προβαίνει στην πληρωμή των παραπάνω ποσών χω¬ 
ρίς να απαιτείται γι’ αυτή οποιαδήποτε εξουσιοδότηση ενέργεια ή συ¬ 
γκατάθεση εκ μέρους της ΕΒΟ Α.Ε. και η καταβολή των παραπάνω 
χρηματικών ποσών θα γίνεται μετά από προηγούμενη βεβαίωση του 
αντίστοιχου ποσού στην οικεία Δ.Ο.Υ. στο λογαριασμό Ν. 555 «Κεφά¬ 
λαιο Ασφαλίσεως Χρηματοδοτήσεων εκ Κεφαλαίων ή Εγγυήσεις του 
Ελληνικού Δημοσίου» σύμφωνα με τη διάταξη του Π.Δ. με αριθ. 16/89 
(ΦΕΚ 6/1989 τευχ. Α) και τις οδηγίες της εγκυκλίου μας με αριθ. 
98348/2945/8.8.79». 

Καθορίζουμε προμήθεια υπέρ του Δημοσίου 1 % για την παρεχόμενη 
εγγύησή του, την οποία θα εισπράττει η Εμπορική Τράπεζα και θα την 
αποδίδει στο Δημόσιο σύμφωνα με τα έγγραφά μας 98346/2944/ 
8.8.79, 98348/2945/8.8.79 και 121545/1786/6.11.79. 

Η απόφαση αυτή να δημοσιευθεϊ στην Εφημερίδα της Κυβερνήσε&ος. 

Αθήνα, 27 Νοεμβρίου 1992 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 


Αριθ. 3422.1/7/92 (9) 

Αναπροσαρμογή τιμολογίου Ο.Λ.Π. για δικαιώματα επί πλοίων πλω¬ 
τών ναυπηγημάτων. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του Α.Ν. 1559/50 που κυρώθηκε με το Ν. 
1630/51 όπως ισχύουν σήμερα. 

2. Τις διατάξεις του Ν. 1220/81. 

3. Τις διατάξεις του άρθρου 13 του Ν. 2042/92. 

4. Την Πράξη του Δ.Σ./Ο.Λ.Π. αριθ. 582/19.12.91. 

5. Το έγγραφο Ο.Λ.Π. αριθ. 27601/7527/24.12.91. 

6. Το έγγραφο ΥΕΝ/Δ.Λ.Λ.Ε. β' 3422.1/3/92/17.6.92. 

7. Το έγγραφο ΥΠΕΘΟ/Γεν. Δ/νση Οικ. Πολιτ./Δ/νση ΤΕΑ και 
ΚΠ Τμήμα Εισοδημάτων αριθ. 49112/1153/7.2.92. 

8. Την Α.ΠΥ 1847/1078399/1182/0001/7.8.92 (ΦΕΚ 525 
Β’/92) κοινή απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών», αποφασίζουμε: 

1. Τροποποιούντες, εγκρίνουμε την παρ. 2 του αποφασιστικού της 
αριθ. 582/19.12.91 Πράξης του Διοικητικού Συμβουλίου του Οργανι¬ 
σμού Λιμένος Πειραιώς με την οποία δίδεται αύξηση ποσοστού 17% 
στα τιμολόγια του Ο.Λ.Π. για δικαιώματα επί πλοίων - πλωτών ναυ¬ 
πηγημάτων. 

2. Επί των διαμορφουμένων, από την προσθήκη της ανωτέρω αύξη¬ 
σης, τιμολογίων του Ο.Λ.Π. ορίζεται ποσοστό ύψους 8% ως πόρος υπέρ 
του Ναυτικού Απομαχικού Ταμείου (Ν.Α.Τ.). 

3. Από τις διατάξεις αυτής της απόφασης δεν προκαλείται δαπάνη σε 
βάρος του Κρατικού Προϋπολογισμού. 

4. Η παρούσα αρχίζει να ισχύει τη 10η ημέρα από την επομένη δημο¬ 
σίευσής της στην Εφημερίδα της Κυβερνήσεως. 

Η παρούσα να δημοσιευθεϊ στην Εφημερίδα της Κυβερνήσεως. 

Πειραιάς, 1 Δεκεμβρίου 1992 

Ο ΥΠΟΥΡΓΟΣ 

ΕΜΠΟΡΙΚΗΣ ΝΑΥΤΙΛΙΑΣ Ο ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΑΡΙΣΤΟΤΕΛΗΣ ΠΑΥΛΙΔΗΣ ΜΙΧΑΗΛ ΓΑΛΕΝΙΑΝΟΣ 


• Τ’ 

Αριθ. ΥΠΠΟ/ΑΡΧ/Α1/Φ 43/51734/2578 (10) 

Συμπλήρωση κήρυξης οριοθέτησης αρχαιολογικού χώρου Αρχαίων 
Αλαλκομενών στη θέση Πίσω Αετός Βαθέος Ιθάκης. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85) «Κυβέρ¬ 
νηση και Κυβερνητικά Όργανα». 

2. Τις διατάξεις του Κ.Ν. 5351/32 «Περί Αρχαιοτήτων». 

3. Την ΥΠΠΟ/ΓΝΟΣ 49610/28.11.90 (ΦΕΚ 743/Β/ 
29.11.90) «Εξαίρεση από τον περιορισμό των τριών υπογραφών». 

4. Την ομόφωνη γνωμοδότηση του Τοπικού Συμβουλίου Μνημείων 
Ν.Δ. Ελλάδος όπως διατυπώθηκε στην αρ. 5/21.10.92 Πράξη του, 
αποφασίζουμε: 

Συμπληρώνουμε, για την αμεσότερη προστασία των λειψάνων της 
αρχαίας πόλης των Αλαλκομενών που διασώζονται στη θέση Πίσω Αε¬ 
τός Βαθέος Ιθάκης, την Υ.Α./Φ31/20083/1559/ π.ε/3.4.76 Υ.Α./ 
ΦΕΚ 687/τ.Β/24.5.76, και επεκτείνουμε τον αρχαιολογικό χώρο πε¬ 
ριλαμβάνοντας, σ’ αυτόν, εκτός των ήδη κηρυγμένων θέσεων (Αγ. Γε¬ 
ώργιος - Οχυρωματικά τείχη) και τη περιοχή των λειψάνων της αρ¬ 
χαίας πόλης που σώζονται εκτός των τειχών της ως και περιοχή στη 
θέση του σημερινού λιμενίσκου όπου διασώζονται επί της παραλίας αρ¬ 
χαίες, χερσαίες, λιμενικές εγκαταστάσεις. 

Ο κηρυγμένος αρχαιολογικός χώρος οριοθετείται στο σύνολο του (συ- 
μπεριλαμβανομένης και της ήδη κηρυγμένης το 1976 περιοχής), στο 
συνημμένο τοπογραφικό διάγραμμα σε κλίμακα 1:5.000 και ορίζεται 
από τα σημεία Α Β Γ Δ Ε Ζ Η, Α, που αντιστοιχούν στον ακόλουθο πί¬ 
νακα συντεταγμένων (Κ.Φ.Χ. 1:100.000, ΙΘΑΚΗΣ). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΣΗΜΕΙΑ X Ψ Φ.Χ. 6114.4 

Από τις διατάξεις αυτής της απόφασης δεν προχαλείται δαπάνη σε 
βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερνήσεως. 
Αθήνα, 25 Νεοεμβρίου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ ΜΠΕΝΑΚΗ 

ΕΦΗΜΕΡΙΣ ιΉς ΚΥΒΕΡΝΗΣΕΩΝ (ΙΕ/ΧΟν ΔεΥ ι ΕΡΟ) 


Αριθ. 38094 (Π.Ε.) (11) 

Χορήγηση άδειας ίδρυσης και λειτουργίας Ερασιτεχνικής Σχολής 

Χορού. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «Περί Οργανισμού του Υπουργείου Πολιτισμού 
και Επιστημών». 

2. Το Ν. 1158/81 «Περί οργανώσεως και διοικήσεως Σχολών Ανω- 
τέρας Καλλιτεχνικής Εκπαιδεύσεως κ.λπ.» (ΦΕΚ 127/ 
Α/13.5.1981). 

3. Το άρθρο 15 του Ν. 1348/1983 «Διάλυση του Ν.Π.Δ.Δ. με την 
επωνυμία «Άρμα Θέσπιδος» και άλλες διατάξειςς» (ΦΕΚ 47/Α/ 
14.4.1983). 

4. Το Π.Δ. 457/83 «Ίδρυση και λειτουργία Ερασιτεχνικών Σχολών 
Χορού» (ΦΕΚ 174/Α/28.11.1983). 

5. Την αριθ. ΪΠΠΟ/ΓΝΟΣ/49095/30.10.91 (ΦΕΚ 987/Β/91) 
,Υπουργική απόφαση με θέμα: «μεταβίβαση αρμοδιοτήτων Υπουργού 
και δικαιώματος υπογραφής «με εντολή Υπουργού» στον Γενικό Γραμ¬ 
ματέα και στους Προϊσταμένους Διευθύνσεων, Τμημάτων και Γραφείων 
της Κεντρικής Υπηρεσίας του Υπουργείου Πολιτισμού». 

6. Αίτηση της Παρασκευής Παπαδάκη και τα συνοδεύοντα αυτή δι- 
καιολογητικά. 

7. Το πρακτικό αυτοψίας της Επιτροπής του άρθρου 6 παρ. 4 του Ν. 
1158/81, όπως τούτο τροποποιήθηκε μεταγενέστερα με την αρ. 
2436/15.1.1985 (ΦΕΚ 31/Β/85) κοινή απόφαση των Υπουργών 
Προεδρίας της Κυβέρνησης και Πολιτισμού και Επιστημών, αποφασί¬ 
ζουμε: 

1. Χορηγούμε στην Παρασκευή Παπαδάκη άδεια ίδρυσης και λει¬ 
τουργίας Ερασιτεχνικής Σχολής Χορού με την επωνυμία «Ερασιτεχνική 
Σχολή Χορού Παρασκευής Παπαδάκη» και έδρα λειτουργίας το επί της 
οδού Πάρνηθος 44 στο Ψυχικό Αττικής, κτίριο. 

2. Η έναρξη λειτουργίας της Σχολής ορίζεται από το σχολικό έτος 
1992-93. 

3. Από τις διατάξεις αυτής της απόφασης δεν προκαλείται δαπάνη σε 
βάρος του Κρατικού προϋπολογισμού. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Νοεμβρίου 1992 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 

-♦- 

Αριθ. Οικ. 93471/6813 · (12) 

Τροποποίηση της 8216/1239/13.3.92 (ΦΕΚ 186/Β/19.3.92 από¬ 
φασης του ΥΠΕΧΩΔΕ «συγκρότηση της Ε/Ε του Οργοινισμού Αθή¬ 
νας». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 7 του Ν. 1515/85 (ΦΕΚ 
18/Α) «Οργανισμός Αθήνας» όπως αντικαταστάθηκε με την παρ. 10 
του άρθρου 11 του Ν. 2052/ 1992/94/Α «μέτρα για την οιντιμετώ- 
πιση του νέφους και πολεοδομικές ρυθμίσεις». 

2. Το υπ’ αριθμ. 4761/14.7.92 έγγραφο του Οργανισμού Αθήνας 
και το από 23.7.92 σημείωμα, αποφασίζουμε: 

Τροποποιείται η υπ’ αριθμ. 8216/1239/13.3.92 (186/Β) από¬ 
φαση του Υπουργού ΠΕΧΩΔΕ «συγκρότηση της Εκτελεστικής Επιτρο¬ 
πής του Οργοινισμού Αθήνου;» ως εξής: 

Ανατίθενται χρέη γραμματέα της Εκτελεστικής Επιτροπής του Ορ¬ 
γανισμού Αθήνας στην Ελένη Γιοιννακοπούλου, πτυχιούχο Πολιτικών 
Επιστημών και Δημόσιας Διοίκησης της Νομικής Σχολής Ποινεπιστη- 
μίου Αθηνών με οιναπληρωτή αυτής την Μαρία Φίλιππα υπάλληλο του 
Οργοινισμού Αθήνοις του κλάδου Πολιτ. Μηχοινικών - Συγκοινωνιολό- 
γων. 

Η θητεία των οινωτέρω λήγει με την λήξη της θητείαις των υπολοί¬ 
πων μελών της Εκτελεστικής Επιτροπής του Οργοινισμού Αθήνας. 

Κατά τα λοιπά ισχύει η 8216/1239/13.3.92 απόφαση του Υπουρ¬ 
γού ΠΕΧΩΔΕ όπως τροποποιήθηκε με την 68058/3135/2.6.92 
ομοιά της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Νοεμβρίου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



